The Piper at the Gates of Dawn

To ***The Piper at the Gates of Dawn*** είναι το πρώτο στούντιο άλμπουμ του βρετανικού συγκροτήματος Pink Floyd, το οποίο κυκλοφόρησε στις 5 Αυγούστου 1967. Ο τίτλος του άλμπουμ προέρχεται από το έβδομο κεφάλαιο του βιβλίου "*Ο Άνεμος στις Ιτιές*" του Κένεθ Γκράχαμ και είναι ο μοναδικός δίσκος των Pink Floyd που πραγματοποιήθηκε με τον Σιντ Μπάρετ ως ηγετική μορφή του συγκροτήματος.

## Ιστορία του δίσκου
Το 1965, οι Ρίτσαρντ Ράιτ, Νικ Μέισον, Ρότζερ Γουώτερς και Σιντ Μπάρετ ξεκίνησαν να παίζουν ζωντανά ως "The Pink Floyd Sound". Στις 1 Φεβρουαρίου 1967 υπέγραψαν συμβόλαιο συνεργασίας με την "ΕΜΙ" και κυκλοφόρησαν το πρώτο τους σινγκλ με τίτλο "*Arnold Layne*", του οποίου οι στίχοι αναφερόταν σε έναν κλεπτομανή τραβεστί, στις 10 Μαρτίου 1967, ανεβαίνοντας στο # 20 των βρετανικών τσαρτ.

Το συγκρότημα επέστρεψε στο "Sound Techniques studio" ηχογραφώντας το "*See Emily Play*" στις 18 Μαΐου. Η κυκλοφορία του πραγματοποιήθηκε ένα μήνα αργότερα, με το σινγκλ να φθάνει στο # 6 των τσαρτ της πατρίδας τους.

Οι Pink Floyd ήταν υποχρεωμένοι από το συμβόλαιο τους να ηχογραφήσουν τον πρώτο τους δίσκο στα "Abbey Road Studios" της "ΕΜΙ" και την παραγωγή ανέλαβε ο Νόρμαν Σμιθ. Ο Μπάρετ ηχογράφησε τα φωνητικά του σε έναν απομονωμένο θάλαμο λόγω της χαμηλής έντασης της φωνής του. Τα τραγούδια του δίσκου χωρίζονται σε μακροσκελή κομμάτια με αυτοσχεδιασμό που προερχόταν από τις ζωντανές τους εμφανίσεις και σε πιο μικρά σε διάρκεια τραγούδια, τα οποία είχε συνθέσει ο Μπάρετ.

Οι ηχογραφήσεις για το άλμπουμ ξεκίνησαν στις 21 Φεβρουαρίου 1967 με την ολοκλήρωση του "*Matilda Mother*". Έξι ημέρες αργότερα, ηχογράφησαν τα "*Interstellar Overdrive*" και "*Chapter 24*", ενώ στις 16 Μαρτίου συντόμευσαν την εκτέλεση του "*Interstellar Overdrive*" και ηχογράφησαν το "*Flaming*". Στις 19 του μήνα ηχογράφησαν το "*The Gnome*" και την επομένη το **Take Up Thy Stethoscope and Walk''". Στις [[22 Μαρτίου]] ολοκλήρωσαν το "''The Scarecrow''" με μία προσπάθεια και μέχρι τα μέσα [[Απρίλιος|Απριλίου]] ηχογράφησαν τα "''Astronomy Domine''" και "''Pow R. Toc H''". Στις [[21 Μαΐου]] ολοκλήρωσαν το "''Bike''" , το οποίο είχαν ξεκινήσει από τα τέλη του [[1966]].

Ο δίσκος κυκλοφόρησε στις [[5 Αυγούστου]] [[1967]] παρουσιάζοντας ένα σύνολο ψυχεδελικής ορχηστρικής μουσικής με περίεργους στίχους. Το συγκρότημα συνέχισε να εμφανίζεται ζωντανά στο "UFO Club" του [[Λονδίνο]]υ, αλλά η παρακμή του Μπάρετ λόγω της έντονης χρήσης ναρκωτικών, τους οδήγησε στο να ακυρώσουν την εμφάνιση τους στο "National Jazz and Blues Festival". Το άλμπουμ σκαρφάλωσε στο # 6 στην [[Μεγάλη Βρετανία]] και κυκλοφόρησε στις [[26 Οκτωβρίου]] [[1967]] στην [[Βόρεια Αμερική]] μέσω της "Tower" μπαίνοντας στις χαμηλές θέσεις του [[Billboard|Billboard 200]].

Οι κριτικές για το άλμπουμ ήταν θετικές και πλέον θεωρείται ως ένας από τους σπουδαιότερους δίσκους του ψυχεδελικού κινήματος της [[Δεκαετία 1960|δεκαετίας του '60]]. Το "NME" το έχει βαθμολογήσει με 9/10, το "Allmusic" με την άριστη βαθμολογία των πέντε αστέρων, το "Pitchfork Media" με 9,4/10, και το "Rolling Stone" με 5/5.

Οι [[Pink Floyd]] έδωσαν πολλές συναυλίες στην [[Μεγάλη Βρετανία]] με σκοπό την προώθηση του δίσκου, αλλά δεν πραγματοποίησαν μία επίσημη περιοδεία λόγω προβλημάτων με τις βίζες τους στις [[Ηνωμένες Πολιτείες]]. Στις [[1 Νοεμβρίου]] [[1967]], το συγκρότημα μετέβη στην αντίπερα όχθη του [[Ατλαντικός Ωκεανός|Ατλαντικού]] αλλά δεν έβγαλαν άδειες εργασίας και παρέμειναν στο ξενοδοχείο τους στο Σοσαλίτο της [[Καλιφόρνια]]. Στις [[4 Νοεμβρίου]] έδωσαν την πρώτη τους [[ΗΠΑ|αμερικανική]] συναυλία στο "Winterland Ballroom" του [[Σαν Φρανσίσκο]] μαζί με τους Big Brother and the Holding Company της [[Τζάνις Τζόπλιν]]. Η συμπεριφορά του Μπάρετ έγινε ακόμη χειρότερη όταν κατά την διάρκεια της συναυλίας χαλάρωσε τόσο τις χορδές της κιθάρας του ώστε να πέσουν, ενώ κατά την ζωντανή τους εμφάνιση στην τηλεοπτική εκπομπή "The Pat Boone Show" κουνούσε απλά τα χείλη του κατά το "''Apples and Oranges''" και δεν κινούνταν καθόλου. Αποτέλεσμα αυτής της συμπεριφοράς ήταν ο μάνατζερ τους, Άντριου Κινγκ, να ακυρώσει τις υπόλοιπες εμφανίσεις τους, στέλνοντας το συγκρότημα πίσω στην [[Αγγλία]].

Στα μέσα [[Νοέμβριος|Νοεμβρίου]], το συγκρότημα προγραμματίστηκε να περιοδεύσει μαζί με τον [[Τζίμι Χέντριξ]] στην [[Μεγάλη Βρετανία]], αλλά στην πρώτη συναυλία ο Μπάρετ δεν εμφανίστηκε και αντικαταστάθηκε από τον Ντέιβιντ Ο'Λιστ των The Nice. Τα προβλήματα κατάθλιψης του Μπάρετ οδήγησαν τα υπόλοιπα μέλη των [[Pink Floyd]] στο να εντάξουν νέο μέλος στην σύνθεση του συγκροτήματος, τον κιθαρίστα και τραγουδιστή [[Ντέιβιντ Γκίλμορ]].

== Τραγούδια του δίσκου==
# ''Astronomy Domine'' (Barrett, Wright) – 4:12
# ''Lucifer Sam'' (Barrett) – 3:07
# ''Matilda Mother'' (Wright, Barrett) – 3:08
# ''Flaming'' (Barrett) – 2:46
# ''Pow R. Toc H.'' (Mason/Barrett/Waters/Wright) – 4:26
# ''Take Up Thy Stethoscope and Walk'' (Waters) – 3:05
# ''Interstellar Overdrive'' (Barrett, Waters, Wright, Mason) – 9:41
# ''The Gnome'' (Barrett) – 2:13
# ''Chapter 24'' (Barrett) – 3:42
# ''The Scarecrow'' (Barrett) – 2:11
# ''Bike'' (Barrett) – 3:21

==Θέσεις τσαρτ==


==Βραβεύσεις==
<big>***The Piper at the Gates of Dawn*** ''(άλμπουμ)''</big><br />
[[Ηνωμένο Βασίλειο]] (''BPI Certification''): Ασημένιος

==Μουσικοί==
Το "''The Piper at the Gates of Dawn''" ηχογραφήθηκε από τους εξής μουσικούς:<br />
* **Σιντ Μπάρετ** - [[Φωνητική|φωνητικά]], [[κιθάρα]]
* **Ρότζερ Γουώτερς** - [[Φωνητική|φωνητικά]], [[μπάσο]]
* **Ρίτσαρντ Ράιτ** - [[πλήκτρα]], [[πιάνο]]
* **Νικ Μέισον''' - τύμπανα, κρουστά

## Παραπομπές


## Πηγές
* The Piper at the Gates of Dawn - Pink Floyd | Songs, Reviews, Credits, Awards | AllMusic
* Pink Floyd - The Piper at the Gates of Dawn | Sputnikmusic
* Pink Floyd The Piper At The Gates Of Dawn Review | BBC Review

Κατηγορία:Δισκογραφία των Pink Floyd
Κατηγορία:Άλμπουμ του 1967